armvectores/hy_wikipedia_2023 huggingface dataset:
Շրջանի քառակուսացում

Շրջանի քառակուսացում, տրված շրջանին հավասարամեծ (նույն մակերեսն ունեցող) քառակուսու կառուցման խնդիրը։ Քանոնի և կարկինի միջոցով կառուցման դասական խնդիրներից է։ Հնում մաթեմատիկոսները դիտարկել և լուծել են, քանոնի և կարկինի միջոցով, տրված կորագիծ պատկերին հավասարամեծ ուղղագիծ պատկերի կառուցման խնդիրներ, բայց Շրջանի քառակուսացման խնդիրը մինչե 19-րդ դարը մնում էր չլուծված։ Քանի որ R շառավիղ ունեցող շրջանին հավասարամեծ քառակուսու կողմի երկարությունը R л է, ապա Շրջանի քառակուսացման խնդիրը բերվում է տրված R երկարություն ունեցող հատվածով Rj/ л երկարություն ունեցող հատվածի կառուցման խնդրին։ Ապացուցվում է, որ քանոնի և կարկինի միջոցով R հատվածով կարելի է կառուցել R․a հատվածը այն դեպքում, եթե a-ն ամբողջ գործակիցներով մի այնպիսի հանրահաշվական հավասարման արմատ է (այսինքն՝ այնպիսի հանրահաշվական թիվ է), որը լուծվոuմ է քառակ ու սային արմատանշաններով։ 1882 թվականին գերմանացի մաթեմատիկոս Ֆ․ Լինդեմանը ապացուցել է, որ R-ն (հետնաբար նաև |/՜R-ն) տրանսցենդենտ թիվ է՝ հանրահաշվական չէ դրանով իսկ վերջ տրվեց շրջանի քառակուսացման խնդիրը լուծելու փորձերին։ Շրջանի քառակուսացման խնդիրը դառնում է լուծելի, եթե կարկինից և քանոնից բացի օգտագործվում են այլ՝ լրացուցիչ միջոցներ։
Գարապուրաք

Գարապուրաք, գյուղակ Արևմտյան Հայաստանում, Էրզրումի վիլայեթի Խնուսի գավառում։


== Բնակչություն ==
1909 թվականին ուներ 4 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Գրաս (շրջան)

Գրաս (ֆր.՝ Grasse), շրջան (ֆր.՝ Arrondissement) Ֆրանսիայում, գտնվում է Ծովափնյա Ալպեր երկրամասում։ Շրջանի դեպարտամենտ՝ Պրովանս Ալպեր Լազուր ափ։ Սուպերֆեկտուրա՝ Գրաս։
Շրջանի բնակչությունը 2006 թվականին կազմել է 551 930 մարդ։ Բնակչության խտությունը կազմում է 448 մարդ/կմ2։ Շրջանի տարածքը կազմում է 1231 կմ2։


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ, Գրասի շրջան (ֆր.)


== Ծանոթագրություններ ==
Ազեևո (գյուղ, Երմիշինսկի շրջան)

Ազեևո (ռուս.՝ Азеево, թաթ.՝ Әҗе), գյուղ Ռուսաստանի Ռյազանի մարզի Երմիշինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ատամնաքչփորիկ

Ատամնաքչփորիկ, սուր ձողիկ (փայտե, բամբուկե կամ պլաստմասսե), ստեղծված է ատամների արանքում սնունդի մնացորդները հեռացնելու համար։ Հաճախ տրվում են ռեստորաններում սննունդը ուտելուց հետո։ Լնդերը չվնասելու նպատակով ատամնաքչփորիկը պետք է կիրառել զգուշությամբ։ Ատամնաբուժները խորհուրդ են տալիս ատամնաքչփորիկը օգտագործելիս պահել այն 45°-ի անկյան տակ և չչարաշահել ատամների քչփորումը։


== Պատմություն ==
Առաջ ատամնաքչփորիկները պատրաստված են եղել նաև արծաթից և անգամ քարից։ Օրինակ՝ «Սատիրիկոն» հին հռոմեական վեպում Տրիմալխիոնը հացից հետո քչփորում է ատամները արծաթե ատամնաքչփորիկով, իսկ իսլամական երկրներում ատամնաքչփորիկները պատրաստվում են խալցեդոնաքարերից։
1872 թվականին Սիլաս Նոբլեն և Ջ. Պ. Կուլին հայտնագործում են առաջին ատամնաքչփորիկ արտադրող մեքենան։ Ատամնաքչփորիկները ունեին 2х2х65 միլիմետր չափ։


== Այլ կիրառություններ ==

Բացի ուղիղ կիրառությունից ատամնաքչփորիկները օգտագործվում են նաև խոհարարության մեջ՝ ռուլետների, կանապեների և նմանատիպ ուտեստենրի ամրեցման համար։ Ինչպես նաև օգտագործվում է, որպես գործիք լատտե-արտում և խմորից զարդարանքների պատրաստության մեջ։
Ատամնաքչփորիկները օգտագործվում են նաև ռեյնստիկ երաժշտական գործիքը պատրաստելու համար։
Ժամանակակից ընկերությունները ստեղծում են յուրահատուկ ոճի ատամնաքչփորիկներ՝ տալով նրանց ոչ սովորական տեսք։ Ինչպես նաև ատամնաքչփորիները բուրահաղորդում են անանուխով, դարչինով կամ էլ մեխակի ձեթով, ինչը տալիս է նրանց ոչ միայն հաճելի բույր, այլ նաև հականեխային հատկություն։
Ռուս դիրիժոր Վալերի Գերգիևը օգտագործում է ատամնաքչփորիկը դիրիժորական փայտիկի փոխարեն։


== Այլ լուր ==
2012 թվականի սեպտեմբերին Էդ Քեհիլը Իռլանդիայում սահմանում է համաշխարհային ռեկորդ՝ երեք ժամից պակաս ժամանակահատվածում իր բերանի մեջ տեղավորելով 3107 ատամնաքչփորիկ։


== Ծանոթագրություններ ==


== Արտաքին հղումներ ==
Ատամների խնամքի պատմությունը(չաշխատող հղում)
Ատամնաքչփորիկ// Գիտություն և կյանք։
Լամոս

Լամոս, քաղաք (բերդ, գյուղ) Արևմտյան Հայաստանում, Կիլիկիայի Ադանայի նահանգում։ Գտնվում էր Կիլիկիայի կենտրոնական հարավային ծովափին, Լամոս գետ աջ գետաբերանի մոտ, Մերսին նավահանգստից հարավ֊արևմուտք։


== Պատմություն ==
XI-XIV դարերում հայկական պետության կարևոր ստրատեգիական կետերից էր։ Թուրքերի ժամանակաշրջանում բերդը ավերվել ու կորցրել է նշանակությունը։ Այնուհետև դարձել է Լիմոնլու անունով անշուք գյուղ։ Հանդիսացել է Տարսոնի կամ Իչելի գավառի Յաղդա գավառակի կենտրոն։


== Պատմամշակութային կառույցներ ==
Գետակից 40 մետր բարձրության ու զառիթափ բլրի վրա կառուցված էր հիմ միջնաբերդ։ Պահպանվում էր հղկված քարերով կառուցված պարիսպների ու շենքերի մնացորդներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Գեորգ Էռնստ Շտալ

Գեորգ էռնստ Շտալ (գերմ.՝ Georg Ernst Stahl, հոկտեմբերի 21, 1659(1659-10-21), Անսբախ, Franconian Circle, Սրբազան Հռոմեական կայսրություն - մայիսի 14, 1734(1734-05-14), Բեռլին, Պրուսիայի թագավորություն), գերմանացի բժիշկ և քիմիկոս։
Ավարտել է Ենայի համալսարանի բժշկական ֆակուլտետը (1683 թվական)։ Եղել է Ենայի, Հալլեի (1694 թվականից) համալսարանների պրոֆեսոր, պրուսական թագավորի պալատական բժիշկ (1716 թվականից)։ Ձևակերպել է ֆլոգիստոնի տեսությունը, որը հետագայում հերքվել է Ա․ Լավուազիեի աշխատանքներով։ Ֆիզիոլոգիայի բնագավառի աշխատանքներում Շտալը հանդես է եկել որպես վիտալիստ, զարգացրել ոգիների և հոգու գոյության՝ անիմիզմի (տերմինն առաջարկել է Շտալը) ռեակցիոն տեսությունը։


== Ծանոթագրություններ ==
ՀՏ Հայկո

Հայկ Մարգարյան (հունիսի 28, 1985(1985-06-28)), հայ ռեփեր, ավելի հայտնի է իր բեմական անվամբ՝ ՀՏ Հայկո։


== Վաղ կյանք ==
Հայկ Մարգարյանը ծնվել է 1985 թվականի հունիսի 28-ին Երևանում։ Ավարտել է Չեխովի անվան № 55 դպրոցը։ Այնուհետև ուսումը շարունակել է Սայաթ-Նովայի անվան երաժշտական դպրոցում, որտեղ սովորել է նվագել դաշնամուր և շեփոր։ Ավելի ուշ Հայկը ավարտել է Հայաստանի պետական ճարտարագիտական համալսարանը՝ էլեկտրատեխնիկ մասնագիտացմամբ։  


== Երաժշտական գործունեություն ==
Հայկոն իր երաժշտական գործունեությունը սկսել է 2001 թվականին, երբ Միշոյի հետ հիմնադրել են «Հայ Տղեք» խումբը։ Այն առաջին ռեփ խումբն էր Հայաստանում։ Միասին նրանք թողարկել են երկու ալբոմ, ութ երաժշտական տեսահոլովակ և համերգներով հանդես են եկել ինչպես Հայաստանում, այնպես էլ այլ երկրներում։ Խումբն իր գործունեությունն ավարտել է 2007 թվականին (պաշտոնապես՝ 2008), որից հետո տղաները շարունակել են իրենց գործունեությունն առանձին։


=== AntiSystem ===
2012 թվականի մայիսի 15-ին ՀՏ Հայկոյի յութուբյան ալիքում բեռնվել է նոր երգ՝ AntiSystem անվանումով։ Այն քաղաքական հիփ հոփ կատարում է՝ գրված «Մաշտոցի պուրակ» շարժման ազդեցության տակ։ Սա հատկապես երիտասարդներին ոգեշնչել է Հայաստանում անարդարության դեմ գործողությունների։ Երգում խոսվում է նաև Սուրեն Զոլյանին Երևանի Վալերի Բրյուսովի անվան պետական լեզվահասարակագիտական համալսարանի ռեկտորի պաշտոնից ազատելու մասին, ինչը բողոքարկվել է հարյուրավոր ուսանողների կողմից։ Մեկ ամիս անց հոլովակը գրանցել է 50,000-ից ավելի դիտում։


== Ձայնասկավառակներ ==
«Անցած էտապ» - 2008
«Քուանշ» - 2009


== Ծանոթագրություններ ==
Ռամակրիշնա

Ռամակրիշնա (իսկական անունը՝ Գադադհար Չաթերջի, Ramakrishna Paramahamsa (Ramkṛiṣṇo Pôromôhongśo), ծնյալ Gadadhar Chattopadhyaya,, փետրվարի 18, 1836(1836-02-18), Kamarpukur, Goghat II community development block, Arambag subdivision, Hooghly district, Burdwan division, Բենգալյան նախագահություն, Հնդկաստանը Բրիտանական ՕՍՏ-հնդկական ընկերության կառավարման ներքո, Բրիտանական կայսրություն - օգոստոսի 16, 1886(1886-08-16), Կալկաթա, Բրիտանական կայսրություն), միստիկ փիլիսոփա և կրոնական բարենորոգիչ, քարոզիչ, նեոհինդուիզմի ներկայացուցիչ Հնդկաստանում։ Ռամակրիշնան բոլոր կրոնները և աղանդները համարել է միասնական աստվածային նախասկզբին ձգտելու առանձին դրսևորումներ և քարոզել է «համամարդկային կրոն», որի փիլիսոփայական հիմքերը վերցված էին վեդանտայից։ Բազմակրոն Հնդկաստանի պայմաններում այս գաղափարը մարդասիրական հնչեղություն ուներ։ Երկրային կյանքի բարձրագույն նպատակը Ռամակրիշնան համարել է Աստծու ճանաչողությունը՝ աստծու նկատմամբ անսահման սիրո և նվիրվածության միջոցով, որը իրականանում է ոչ թե աշխարհից ճգնավորական հրաժարման, այլ ամեն մի մարդու կողմից իր երկրային պարտականությունները կատարելու ճանապարհով։ Ծառայել Աստծուն, ըստ Ռամակրիշնայի, նշանակում է ծառայել մերձավորին, որովհետև Աստված յուրաքանչյուր մարդու մեջ է և բոլորը հավասար են Աստծու առջև։ Ռամակրիշնան պայքարել է կաստայական և ազգայնական անհավասարության դեմ։ Ռամակրիշնայի ուսմունքը ճանաչում է ստացել Հնդկաստանի սահմաններից դուրս, շնորհիվ իր աշակերտների, որոնցից ամենանշանավորը Վիվեկանանդան էր։


== Ծանոթագրություններ ==


== Գրականություն ==
Ромен Роллан, «Жизнь Рамакришны» ISBN 5-250-01705-3
Кристофер Ишервуд, «Рамакришна и его ученики» ISBN 5-8062-0161-9
Рерих Н. К. Шри Рамакришна(չաշխատող հղում) // Душа народов. М.: Международный центр Рерихов, 1995—104 с.
Рамакришна / Фаликов Б. З. // Пустырник — Румчерод. — М. : Большая российская энциклопедия, 2015. — С. 206. — (Большая российская энциклопедия : [в 35 т.] / гл. ред. Ю. С. Осипов ; 2004—2017, т. 28). — ISBN 978-5-85270-365-1.


== Արտաքին հղումներ ==
Сайт штаб-квартиры монашеского Ордена и Миссии Рамакришны в Белур Матхе, Западная Бенгалия, Индия
Страницы на русском языке веб-сайта штаб-квартиры монашеского Ордена и Миссии Рамакришны в Белур Матхе, Западная Бенгалия, Индия
Сайт Общества Рамакришны — Центра Веданты (Отделение Миссии Рамакришны в России)
Վասսան

Վասսան (ֆր.՝ Vassens), համայնք Ֆրանսիայի Պիկարդիա երկրամասի Էնայի գավառում։ Բնակավայրի փոստային ինդեքսը՝ 02290:


== Բնակչություն ==
Ըստ 2010 թվականի մարդահամարի տվյալների, համայնքի բնակչությունը կազմում է 172 մարդ։


== Տնտեսություն ==
2010 թվականի տվյալներով 104 աշխատունակ տարիքի մարդկանցից (15-64 տարեկան) 66-ը տնտեսապես ակտիվ են, 38-ը անգործունակ (ակտիվության ցուցանիշը՝ 63,5 %, 1999 թվականին եղել է՝ 65,8 %)։ 38 աշխատունակ բնակիչներից 12-ը աշխատում էին (49 տղամարդ և 41 կին), անաշխատանք էին 7-ը (4 տղամարդ և 3 կին)։ 27 անգործունակ մարդկանցից 10-ը աշակերտներ կամ ուսանողներ են, 6-ը թոշակառու, 8-ը անաշխատունակ էին այլ պատճառներով։


== Տես նաև ==
Ֆրանսիա
Ֆրանսիայի շրջանների ցանկ


== Ծանոթագրություններ ==
Կարլոֆորտե

Կարլոֆորտե (իտալերեն՝ Carloforte), կոմունա Իտալիայում, Սարդինիայի մարզում՝ Կարբոնիա-Իգլեզիաս գավառում։
Բնակչության թվաքանակը՝ 6488 մարդ (2004 թվականի տվյալներով), խտությունը՝ 128,26 մարդ/կմ²։ Զբաղեցնում է 50,24 կմ² տարածք։
Փոստային ինդեքսն է 9014։ Հեռախոսային կոդը՝ 0781։
Բնակավայրի հովանավորը համարվում է սուրբ San Carlo Borromeo-ն։ Տոնը ամեն տարի նշվում է նոյեմբերի 4-ին։


== Արտաքին հղումներ ==
Բնակավայրի պաշտոնական կայքը (իտալ.)


== Ծանոթագրություններ ==
130 (թիվ)

130 (հարյուր երեսուն), բնական թիվ, որը գտնվում է 129-ի և 131-ի միջև։


== Մաթեմատիկայում ==
130-ի թվանշանների գումարը հավասար է 4-ի
130-ի թվանշանների արտադրյալը հավասար է 0-ի
130-ը զույգ եռանիշ թիվ է
130-ի քառակուսին հավասար է 16 900-ի
130-ը միակ բնական թիվն է, որն հավասար է իր 4 բնական բաժանարարների քառակուսիների գումարին։


== Քիմիայի, ֆիզիկայի, աստղագիտության մեջ ==
MCG 0-4-130 - գալակտիկա Կետի համաստեղությունում
MCG 9-19-130 - Մեծ Արջի համաստեղությանը պատկանող NGC 3738 գալակտիկայի երկրորդ անվանումը
ESO 130-SC5 - NGC 4103-ի երկրորդ անվանումը


== Աշխարհագրություն ==
Մոնմարտր բլրի բարձրությունը 130 մետր է
Իտալիայի Լամբրո գետի երկարությունը 130 կմ է


== Այլ ոլորտներում ==
130 թ., Մ.թ.ա. 130 թ.
Տարվա 130-րդ օրը մայիսի 10-ն է (նահանջ տարիներին՝ մայիսի 9-ը)
South Park մուլտֆիլմի 130-րդ սերիան The Losing Edge-ն է
Ռոդնի Ջերքինս

Ռոդնի «Darkchild» Ջերքինս (անգլ.՝ Rodney Jerkins, հուլիսի 29, 1977(1977-07-29), Pleasantville, Ատլանտիկ շրջան, Նյու Ջերսի, ԱՄՆ), երգերի հեղինակ, երաժշտական պրոդյուսեր և երաժիշտ, «Գրեմմի»-ի մրցանակակիր։ Ջերքինսը դարձել է շատ հայտնի պրոդյուսեր, աշխատելով այնպիսի լեգենդների հետ, ինչպիսիք են`Մայքլ Ջեքսոնը, Ուիթնի Հյուսթոնը, Լայոնել Ռիչին և Spice Girls-ը։
2014 թվականի ապրիլի 4-ից ամուսնացած է Ջոյ Էնրիկեսի հետ։ Զույգը ունի չորս երեխա՝ տղաներ Ռոդնի Դեվիդ Ջերքինսը` կրտսեր (ծնվ. 28.05.2008) և Ռոյալ Դեվիդ Ջերքինս (ծնվ. 19 սեպտեմբերի, 2014) և աղջիկներ` Հեվենլի Ջոյ Ջերքինս (ծնվ. 17.11.2009), Հաննա Ջոյ Ջերքինս (ծնվ. 19.10.2012)։


== Մասնակցություն ==


=== Աշխատանք սինգլների վրա ===


== Ծանոթագրություններ ==
Ցերապոդներ

Ցերապոդներ (լատ.՝ Cerapoda) դինոզավրերի երկու ենթակարգերից մեկը կամ թռչնակոնքավոր (լատ.՝ Ornithischia - օրնիթիխիա)՝ դինոզավրերի խումբ։ Ցերապոդները եղել էին խոտակեր դինոզավրեր, որոնք ապրել են բոլոր մայրցամաքներում։ Տաքսոնի գիտական անվանումն ստացել է 1986 թվականին Փոլ Սերենոյի կողմից՝ «Nanorder»։ Ներկայումս սկզբնական անունը չի պահպանվել։ Բատլերի և իր կոլեգաների կողմից 2008 թվականին կարծիք է հայնտվում խմբի մոնոֆիլետիկության մասին, ինչպես նաև նույն կարծիքն է հայտնում Սալիվանը 2009 թվականին։


== Դասակարգում ==
Որոշ գիտնականներ նրանց վերագրել են որպես Micropachycephalosaurus hongtuyanensis թռչնակոնքավոր։ Բեթլին և Ցին նրանց համարել են Ceropoda խմբի մի մաս։


=== Տաքսոնոմիա ===
Կարգ։ Թռչնակոնքավոր  (Ornithischia)
†Ենթակարգ։ Ցերապոդներ  (Cerapoda)
Տեսակ։ Albalophosaurus
Տեսակ։ Changchunsaurus
Տեսակ։ Micropachycephalosaurus
Клада։ Heterodontosauriformes
†Ընտանիք։ Հետերոդոնտոզավրեր (Heterodontosauridae)
†Խումբ։ Marginocephalia
†Ինֆրակարգ։ Պախիցեֆալոզավրեր (Pachycephalosauria)
Ընտանիք։ Պահիցեֆալոզավրիդներ (Pachycephalosauridae)
†Ինֆրակարգ։ Ցերատոպսիներ (Ceratopsia)
†Ընտանիք։ Փսիտտակոզավրեր (Psittacosauridae)
†Ընտանիք։ Պրոտոցերատոպսիդներ (Protoceratopsidae)
†Ընտանիք։ Ցերատոպսիդներ (Ceratopsidae)
†Ինֆրակարգ։ Օրնիտոպոդներ (Ornithopoda)
†Ընտանիք։ Հիպսիլոֆոդոնտիդներ (Hypsilophodontidae)
†Խումբ։ Իգուանոդոնիտներ (Iguanodontia)


=== Դիագրամ ===
Кладограмма представлена Батлером и его коллегами в 2011 году։


== Ծանոթագրություններ ==
Ախթա

Ախթա, Անթաքախու վանք, Սուրբ Արաքյալ վանք, Թադեի վանք, Թարցմանչաց վանք, Մակաթաւյեցվոց վանք, Սպիտակ վանք, Աթխա — վանք Թուրքիայում, Դիարբեքիրի նահանգում Դիարբեքիր քաղաքից հյսւսիս–արևելք, Հազրո, Լճը և Ֆարկին ավանների միջև, Ախթա լեռան վրա։ Հայտնի է իր ագարակներով, այգիներով, ծառաստաններով։ Ունեցել է 15 թեմական գյուղ։ Ըստ ավանդության վանքը կառուցվել է Թադևոս առաքյայի կողմից։ Կոչվում է նաև Թադեի կամ ս Առաքյալ վանք, Մակաբայեցվոց վանք և այլն։ Հայաստանի հին վանքերից է. 1321 թ. տաճարը երկրաշարժից փլվել է, ապա վերանորոգվել։ Միջին դարերին եղել է գրչության կենտրոն։


== Ծանոթագրություններ ==
Ապորե

Ապորե  (պորտ.՝ Aporé), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի կենտրոնական մարզում։ Մտնում է Գոյանիայի գավառի կազմի մեջ։ Բնակչությունը կազմում է 3513 մարդ՝ 2006 թվականի տվյալներով։ Գրավում է 2 900,344 կմ2 տարածք։ Բնակչության խտությունը՝ 1,2 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 56.193.741,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 16.180,17 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,752 (տվյալները՝ ՄԱԿ-ի զարգացման ծրագրի)։
Հագ (Վերին Բավարիա)

Անվան այլ կիրառումների համար տե՛ս՝ Հագ (այլ կիրառումներ)Հագ (գերմ.՝ Haag in Oberbayern), կոմունա Գերմանիայում, Բավարիա երկրամասում։

Ենթարկվում է Վերին Բավարիա երկրամասին։ Գտնվում է Իննեի Մյուլդորֆ շրջանում։ Բնակչությունը կազմում է 6411 մարդ (2010 թվականի դեկտեմբերի 31-ի տվյալներով)։ Տարածքը 20,43 կմ² է։ Պաշտոնական կոդը՝  09 1 83 119։


== Ծանոթագրություններ ==


== Պատկերասրահ ==

		


== Արտաքին հղումներ ==
Պաշտոնական կայք
Մեծ Չեսնոկովկա (գետ)

Մեծ Չեսնոկովկա (գետ) (ռուս.՝ Большая Чесноковка (река)), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բոլ գետի ձախ ափով՝ 46 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200312115100009518
Հիդրոլոգիական ուսումնասիրությունների կոդը - 115100951
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էլդիս Հոջ

Էլդիս Ալեքսանդր Բեիլ Հոջ (անգլ.՝ Aldis Alexander Basil Hodge, սեպտեմբերի 20, 1986(1986-09-20), Նյու Յորք, Նյու Յորք, ԱՄՆ), ամերիկացի դերասան, որը առավել հայտնի է «Ազդեցություն» հեռուստասերիալում խաղացած Ալեք Հարդիոնի դերով։ 2019 թվականին Քևին Բեյքոնի հետ խաղացել է «Քաղաքը բլրի վրա» հեռուստասերիալի գլխավոր դերերից մեկը։ 


== Կյանք և կարիերա ==
Էլդիս Հոջը ծնվել է 1986 թվականի սեպտեմբերի 20-ին Հյուսիսային Կարոլինայի Օնսլոու քաղաքում։ Նրա ծնողները՝ Էլդիս Բասիլ Հոջը և Իոլետա Ռիչարդսոնը, ծառայել են ԱՄՆ ծովային հետևակի կորպուսում։ Հոջի մայրը Ֆլորիդայի նահանգից է, իսկ հայրը՝ Դոմինիկյան Հանրապետությունից։ Ալդիսը դերասան Էդվին Հոջի կրտսեր եղբայրն է։ 
Մանկության տարիներին Հոջը կլարնետ և ջութակ է նվագել, իսկ երբ մեծացել է, նա կենտրոնացել է բացառապես ջութակի վրա, տասնութ տարեկան հասակում  ձեռք է բերել է իր անձնական ջութակը։ Դերասանությունից բացի, Հոջը զբաղվել է գրելով և նկարելով, ժամացույցներ ձևավորելով։
2007 թվականին իր չափահասության օրը, նա «Ազդեցություն» հեռուստասերիալում դեր է ստացել։
2008 թվականին նա ստացել է Սատուրն մրցանակի անվանակարգ երկրորդ պլանի լավագույն դերասանուհի հեռուստատեսային սերիալի համար, սակայն մրցանակը ստացել է Աարոն Փոլի «Ամբողջ ծանրությամբ» ֆիլմի համար։


== Ընտրված ֆիլմագրություն ==


== Ծանոթագրություն ==


== Արտաքին հղումներ ==
Официальный сайт(անգլ.)
Элдис Ходж Ինստագրամում
Աստերոիդների ցանկ (245501-245600)

Աստերոիդների ցանկ (245401-245500)  • Աստերոիդների ցանկ  • Աստերոիդների ցանկ (245601-245700)
 Աստերոիդների ցանկ (245401-245500)  • Աստերոիդների ցանկ  • Աստերոիդների ցանկ (245601-245700)
Կառլ-Օքե Էրիկսոն

Կառլ Օքե Էրիկսոն (շվեդերեն՝ Carl-Åke Eriksson, նոյեմբերի 16, 1934(1934-11-16), Avesta, Դալարնա, Շվեդիա - նոյեմբերի 7, 2015(2015-11-07), Ստոկհոլմ), շվեդացի կինոյի ու թատրոնի դերասան։ Համարվում է «Kvällspostens Thaliapris» մրցանակի միակ կրկնակի դափնեկիրը։


== Կենսագրություն ==
1970-ական թվականներին Էրիկսոնը հաջող կարիերա ունեցավ Մալմյոյի քաղաքային թատրոնում։ Ստացել է մրցանակ Դեյլ Վասսերմանի «Թռչելով կկուի բույնի վրայով» ներկայացումում Ռ․ Պ․ Մակմերֆիի դերի  և Էդուարդ Օլբիի «Ո՞վ է վախենում Վիրջինիայի Վուլֆից» ներկայացումում Ջորջի դերի համար։ Էրիկսենը հայտնվում է Լարս Նորենի պիեսում և ունենում է մի քանի երկրորդական դերեր հեռուստատեսային ֆիլմերում և սերիալներում։
1990-ականների սկզբին ալկոհոլի պատճառով Կառլ-Օքեն սկսում է այցելել «Անանուն ալկոհոլիկներ» խմբակցություն։
2007 թվականին դերասանի մոտ հայտնաբերվեց քաղցկեղ, բայց արդյունավետ բուժումը նրան օգնեց, և Էրիկսոնը վերադարձավ թատրոն։ Սակայն, շուտով քաղցկեղը կրկնվեց, և դերասանը մահացավ 2015 թվականի նոյեմբերի 7-ին։


== Ընտրված ֆիլմերի ցանկ ==


== Դերերը թատրոնում ==


== Ծանոթագրություններ ==
Սամվել Կարապետյան (հրամանատար)

Սամվել Ջամիլի Կարապետյան (հայտնի է նաև որպես գեներալ Օգանովսկի, սեպտեմբերի 11, 1962(1962-09-11), Ստեփանակերտ, Ադրբեջանական ԽՍՀ, ԽՍՀՄ), հայ ռազմական գործիչ, ազատամարտիկ, Արցախի Հանրապետության Պաշտպանության բանակի գեներալ-մայոր, Արցախի հերոս։


== Զինվորական ծառայություն ==


=== ԽՍՀՄ ԶՈՒ ===
1981-1983 թվականներին Սամվել Կարապետյանը ծառայել է Խորհրդային Միության զինված ուժերում։


=== Արցախյան ազատամարտ ===
1988 թվականից Սամվել Կարապետյանը մասնակցել է Արցախյան շարժմանն ու Արցախյան պատերազմին։ 1988-1994 թվականներին նրա հրամանատարությամբ գործող գունդը ազատագրել է 18 հայկական բնակավայրեր, ոչնչացրել 37 ռազմական հենակետեր, շարքից հանել կամ առգրավել հակառակորդի մեծաքանակ զինտեխնիկա։ Մասնակցել է Արաքս գետից մինչև Օմարի լեռնանցք ընթացող ինքնապաշտպանական և ազատագրական մարտերին։ 1992 թվականից եղել է Պաշտպանության բանակի Կենտրոնական պաշտպանական շրջանի հրամանատարը։ 1993 թվականի մարտին Քարվաճառի ռազմագործողության ընթացքում առաջապահ ստորաբաժանումների բախման ժամանակ վիրավորվել է։ Երկրորդ անգամ ծանր վիրավորվել է Հորադիզի մոտ տեղի ունեցած մարտական գործողությունների ժամանակ՝ փրկվելով միայն մեկը մյուսի հետևից մի քանի վիրահատությունների արդյունքում։ երեք օրում մի քանի վիրահատության ենթարկվելով։


=== ՀՀ ԶՈՒ ===
1992-2000 թվականներին եղել է Պաշտպանության բանակի Կենտրոնական պաշտպանական շրջանի հրամանատար։ 2000 թվականին նշանակվել է Պաշտպանության բանակի հրամանատարի տեղակալ։ 2019 թվականի ապրիլին ազատվել է Արցախի Հանրապետության Պաշտպանության փոխնախարարի պաշտոնից։


== Պարգևներ ==
Հայաստանի Հանրապետության «Մարտական խաչ» 1-ին աստիճանի շքանշան
Արցախի Հանրապետության «Մարտական խաչ» 1-ին աստիճանի շքանշան
Արցախի Հանրապետության «Ոսկե արծիվ» շքանշան
Հայաստանի Հանրապետության «Հայրենիքին մատուցած ծառայությունների համար» 2-րդ աստիճանի մեդալ։


== Այլ ==
Գլխավորում է Արցախի Հանրապետության ֆուտբոլի ֆեդերացիան և Ազատամարտիկների միություն հասարակական կազմակերպությունը։


== Ծանոթագրություններ ==
Նաբեղլավ (հանքային ջուր)

Անվան այլ կիրառումների համար տե՛ս՝ Նաբեղլավ (այլ կիրառումներ)
Նաբեղլավ (վրաց.՝ ნაბეღლავი), հանքային ջուր, որի աղբյուրը հանդիսանում է Վրաստանի Չոխատաուրի շրջանում գտնվող Նաբեգլավի գյուղը։ Այն պարունակում է սոդա։ Այս տեսակի հանքային ջուրը Վրաստանում ավելի հայտնի է, քան Բորժոմին։


== Քիմիական բաղադրություն ==

  
    
      
        C
        
          O
          
            2
          
        
        1
        ,
        4
        
          M
          
            
              6
              ′
            
            7
          
        
        
          
            
              H
              C
              
                O
                
                  3
                
              
              94
              C
              14
            
            
              N
              a
              77
              M
              g
              13
              C
              
                a
                
                  7
                
              
            
          
        
        T
        13
        −
        
          15
          
            ∘
          
        
        C
      
    
    {\displaystyle CO_{2}1,4M_{6'7}{\frac {HCO_{3}94C14}{Na77Mg13Ca^{7}}}T13-15^{\circ }C}
  


== Ծանոթագրություններ ==
Ուիլթ Չեմբեռլեն

Ուիլթոն Նորման «Ուիլթ» Չեմբեռլեն (անգլ.՝ Wilton Norman "Wilt" Chamberlain, օգոստոսի 21, 1936(1936-08-21)[…], Ֆիլադելֆիա, Փենսիլվանիա, ԱՄՆ - հոկտեմբերի 12, 1999(1999-10-12)[…], Լոս Անջելես, Կալիֆոռնիա, ԱՄՆ), ամերիկացի բասկետբոլիստ։ Հանդես է եկել Բասկետբոլի ազգային ասոցիացիայի (NBA) «Ֆիլադելֆիա Ուորիորս» (ավելի ուշ՝ «Սան Ֆրանցիսկո», այժմ՝ «Գոլդեն սթեյթ Ուորիորս»), «Ֆիլադելֆիա Սևնթի Սիքսերս» և «Լոս Անջելես Լեյքերս» ակումբներում։ Մինչև NBA-ին միանալը, Չեմբեռլենը 1 տարի անցկացրել է «Հառլեմ Գլոբթրոթերս» (Հառլեմյան ճանապարհորդներ) ցուցադրական բասկետբոլային ակումբում։ Խաղացել է կենտրոնականի դիրքում և լայնորեն համարվում է բոլոր ժամանակների մեծագույն և ամենահուժկու կենտրոնականներից մեկը։
Չեմբեռլենը միավորների, անդրադարձների և տոկունության կատեգորիաներում իր հաշվին ունի բազմաթիվ NBA-յան ռեկորդներ. համարվում է միակ բասկետբոլիստն NBA-ի պատմության մեջ, ով մեկ խաղում իր հաշվին գրանցել է 100 միավոր (միջին հաշվով մեկ խաղաշրջանում 40-ից ավելի մ/խ), բացի այդ ունի նաև 7 միավորային, 9 նետման արդյունավետության և 11 անդրադարձային ռեկորդներ՝ ակտիվ ժամանակաշրջանի մրցաշրջաններից մեկում լինելով առաջատարը կատարած անդրադրձների մեջ։ Ռեկորդային 9 անգամ ունեցել է «30 և ավելի միավոր» և «20 և ավելի անդրադարձ մեկ խաղում» միջին ցուցանիշները։
Պրոֆեսիոնալ կարիերայում Չեմբեռլենը 2 անգամ դարձել է NBA-ի չեմպիոն, 4 անգամ վաստակել կանոնավոր առաջնության MVP-ի տիտղոսը, «NBA-ի տարվա նորեկ» մրցանակը, 1 անգամ՝ NBA-ի գերեզրափակչի MVP մրցանակը, ինչպես նաև 13 անգամ մասնակցել է NBA-ի Բոլոր աստղերի խաղին, 10 անգամ ճանաչվել է «All-NBA առաջին և երկրորդ թիմ» խորհրդանշական հավաքականի անդամ։
Պրոֆեսիոնալ կարիերան 1973 թվականին ավարտելուց հետո 5 տարի անց ներկայացվել է Նեյսմիթի անվան բասկետբոլի փառքի սրահ, 1980 թվականին հանդես է եկել NBA-ի 35-ամյակին նվիրված հատուկ աստղային թիմում և վերջապես 1996 թվականին հռչակվել է NBA-ի պատմության 50 մեծագույն խաղացողներից մեկը։
Բասկետբոլային կարիերայից հեռանալուց հետո Չեմբեռլենն սկսում է զբաղվել վոլեյբոլով և նույնիսկ որոշ ժամանակով ստանձնում է չափազանց կարճ կյանք ունեցած Վոլեյբոլի միջազգային ասոցիացիայի (International Volleyball Association) նախագահի պաշտոնը՝ հետագայում դառնալով կազմակերպության փառքի սրահի անդամ՝ կատարած շոշափելի ներդրումների համար։ 1984 թվականին հանդես է եկել «Կոնան ավերիչը» ֆիլմում (գլխ. դերում՝ Առնոլդ Շվարցենեգեր)։
Մահացել է 1999 թվականին՝ սրտանոթային անբավարարությունից։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Տես նաև ==
1000 և ավելի խաղի մասնակցած NBA բասկետբոլիստների ցանկ
NBA-ի պատմության լավագույն 50 դիպուկահարների ցանկ
30000 և ավելի միավոր հավաքած NBA բասկետբոլիստների ցանկ


== Արտաքին հղումներ ==
Կանզասի համալսարան. տղամարդկանց բասկետբոլ Archived 2005-01-21 at the Wayback Machine.
Ուիլթ Չեմբեռլենի NBA-յան կարիերայի ամփոփում


== Ծանոթագրություններ ==
Անդրեևսկոե (գյուղ, Կոլոմենսկի շրջան)

Անվան այլ կիրառումների համար տե՛ս՝ ԱնդրեևսկոեԱնդրեևսկոե (ռուս.՝ Андреевское), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 79 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոդոսինկի (այլ կիրառումներ)

Պոդոսինկի, կարող է վերաբերել՝

Պոդոսինկի - գյուղ Ռուսաստանի Մոսկվայի մարզի Կոլոմենսկի շրջանի կազմում։
Պոդոսինկի - գյուղ Ռուսաստանի Սմոլենսկի մարզի Դեմիդովսկի շրջանի կազմում։
Նյուխտա

Նյուխտա (ռուս.՝ Нюхта), գյուղ Ռուսաստանի Մարի Էլ հանրապետության Մեդվեդևսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆեն (Սոմի գավառ)

Ֆեն (ֆր.՝  Fins), համայնք Ֆրանսիայի Պիկարդիա մարզի Սոմ գավառում:
Բնակչությունը 2006 թվականի դրությամբ կազմում է 273 մարդ, բնակչության խտությունը` 39.74 մարդ/կմ²: Բնակավայրը զբաղեցնում է 6.87 կմ² տարածք:


== Աշխարհագրություն ==
Գտնվում է Փարիզ քաղաքից 145 կմ հյուսիս, Ամյեն քաղաքից 60 կմ արևելք:


== Բնակչություն ==


== Տնտեսություն ==
2010 թվականին ուներ 176 աշխատունակ (15-64 տարեկան)  բնակիչ, որոնցից ակտիվ էին 122-ը, իսկ ոչ ակտիվները` 54: Ակտիվության ցուցանիշը կազմում է 69,3 %: 122 աշխատունակ մարդկանցից աշխատել է 102 անձ (62 տղամարդ և 40 կին): Գործազուրկ են եղել 20 անձ (8 տղամարդ և 12 կին): 54 անաշխատունակներից 8-ը եղել են աշակերտներ կամ ուսանողներ, 18-ը` թոշակառուներ, իսկ 28-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աղդաշ (Բայազետի գավառ)

Անվան այլ կիրառումների համար տե՛ս՝ Աղդաշ (այլ կիրառումներ)Աղդաշ, գյուղ Արևմտյան Հայաստանում, Էրզրումի վիլայեթի Բայազետի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Նովի Ստան (այլ կիրառումներ)

Նովի Ստան, կարող է վերաբերել՝

Նովի Ստան - գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Նովի Ստան - գյուղ Ռուսաստանի Սմոլենսկի մարզի Շումյաչինսկի շրջանի կազմում։
Արս (Շարանտի գավառ)

Արս (ֆր.՝ Ars), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 722 մարդ, բնակչության խտությունը` 63.33 մարդ/կմ²։ Բնակավայրը զբաղեցնում է 11.40 կմ² տարածք։


== Աշխարհագրություն ==
Գտնվում է Փարիզ քաղաքից 420 կմ հարավ-արևմուտք, Պուատիե քաղաքից` 120 կմ հարավ-արևմուտք, Անգուլեմ քաղաքից` 45 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 457 աշխատունակ (15-64 տարեկան) բնակիչ, որոնցից ակտիվ էին 342-ը, իսկ ոչ ակտիվները` 115։ Ակտիվության ցուցանիշը կազմում է 74,8 %։ 342 աշխատունակ մարդկանցից աշխատել է 318 անձ (166 տղամարդ և 152 կին)։ Գործազուրկ են եղել 24 անձ (12 տղամարդ և 12 կին)։ 115 անաշխատունակներից 22-ը եղել են աշակերտներ կամ ուսանողներ, 57-ը` թոշակառուներ, իսկ 36-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
The Janoskians

Դը Ջանոսկյընզ (անգլ.՝ The Janoskians  կամ Just Another Name Of Silly Kids In  Another Nation): Ավստրալիական երիտասարդական փոփ-խումբ Մելբուրն քաղաքից։ Հիմնվել է 2011 թվականին։
Խմբի անդամներն են 3 եղբայրներ
Beau Brooks (ծ. Beau Peter Brooks, 31 Հուլիս 1993 թ.)
Jai Brooks (ծ. Luke Anthony Mark Brooks, 3 Մայիս 1995 թ.)
Luke Brooks (ծ. Jaidon Domenic Matthew "Jai" Brooks, 3 Մայիս 1995 թ.),և լիբանանյան ծագումով երկու տղաներ՝

Daniel Sahyounie (ծ. Daniel John Richard "Skip" Sahyounie, 31 Հոկտեմբեր 1994 թ.)
James Yammouni (ծ. James Anthony Yammouni, 27 Փետրվար 1996 թ.)։Սկսել են 2011 թ. հուլիսին ՅուԹյուբում հումորախառն երգերով։ Մասնակցել են Լիբանանյան ծագումով Ավստրալիական երգիչ Faydee-ի հետ "Forget The World" երգում և վերջապես "Can't Let Go"ում։ Կազմակերպել են երկու միջազգային համերգային շրջագայություններ 2013 և 2014 թվականներին։
Հաստատվել են Ամերիկայի Միացյալ Նահանգներում և հաջող EP թողարկել Would U Love Me ալբոմով։ Ունեցել են շարք մը հաջող սինգլներ։


== EP ==
2015: Would U Love Me


== Սինգըլներ ==
2012: "Set This World on Fire"
2013: "Best Friends"
2014: "Real Girls Eat Cake"
2014: "This Freakin Song"
2014: "That's What She Said"
2015: "L.A. Girl"
2015: "Mood Swings"
2015: "Would U Love Me"
2015: "Friend Zone"
2015: "Rock Opera"
2015: "Teenage Desperate"
2015: "All I Want 4 Christmas"
2016: "Love What You Have"


== Ծանոթագրություններ ==


== Արտագին հղումներ ==
http://www.the-janoskians.com
Սան Կարլոս (Ուրուգվայ)

Սան Կարլոս (իսպ.՝ San Carlos), բնակավայր Ուրուգվայի հարավարևելյան մասում, Մալդոնադո դեպարտամենտում։


== Բնակչություն ==
Բնակչությունը ըստ 2011 թվականի տվյալների կազմում է՝ 27 471 մարդ.

Աղբյուր։ Instituto Nacional de Estadística de Uruguay։


== Հայտնի մարդիկ ==
Լուիս Բարրիոս Տասսանո ուրուգվայական քաղաքագետ, նախարար։
Մարիանո Սոլեր ուրուգվայական կաթոլիկական եպիսկոպոս, առաջին արքեպիսկոպոսը Մոնտեվիդեոյում։
Ֆրանսիսկո Անտոնիո Վիդալ երկու անգամ Ուրուգվայի նախագահ։


== Ծանոթագրություններ ==
Հաղթ (Գյավաշի գավառ)

Անվան այլ կիրառումների համար տե՛ս՝ Հաղթ (այլ կիրառումներ)Հաղթ, գյուղ Արևմտյան Հայաստանում, Վանի վիլայեթի Գավաշի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Օկտյաբրսկի (գյուղ, Ուֆիմսկի շրջան)

Անվան այլ կիրառումների համար տե՛ս՝ ՕկտյաբրսկիՕկտյաբրսկի (ռուս.՝ Октябрьский, բաշկիրերեն՝ Октябрьский), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 1640 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քերոլին Շումեյքեր

Քերոլին Ջին Սփելման Շումեյքեր (անգլ.՝ Carolyn Jean Spellmann Shoemaker, հունիսի 24, 1929(1929-06-24), Գելափ, Նյու Մեքսիկո, ԱՄՆ - օգոստոսի 13, 2021(2021-08-13), Ֆլագստաֆ, Արիզոնա, ԱՄՆ), ամերիկուհի աստղագետ, Շումեյկեր - Լևի 9 գիսաստղի համահայտնաբերող։ Յուջին Շումեյկերի այրին։
Կարոլին Շումեյկերը ամենաշատ գիսաստղեր հայտնաբերած աստղագետն է։ Նրա աստղագիտական գործունեությունը սկսել է 1980 թվականին, Երկրի ուղեծիրը հատող աստերոիդների և գիսաստղերի որոնումներից, Պալոմարյան աստղադիտարանում։
Մինչև 2002 թվականը Շումեյկերը հայտնաբերել էր 32 գիսաստղ և ավելին քան 800 աստերոիդ։ 
Պարգևատրվել է Ջեյմս Կրեյգ Ուստսոնի մեդալով (1998)։


== Ծանոթագրություններ ==
Կարմիր Ցարիցինի պաշտպանության հերոսների հուշարձան

Կարմիր Ցարիցինի պաշտպանության հերոսների հուշարձան (ռուս.՝ Памятник героям обороны Красного Царицына), քանդակագործական հորինվածք, որը նվիրված է Ռուսաստանի քաղաքացիական պատերազմի հերոսներին, ինչպես նաև Ցարիցին գյուղի (այժմ` Վոլգոգրադ) ձեռնարկությունների աշխատակիցներին, որոնք ակտիվորեն մասնակցել են 1918-1919 թվականների մարտերին։ Գտնվում է Վոլգոգրադի Մետաղագործների հրապարակում, Ցարիցինի օպերայի շենքի առջև։


== Պատմություն ==
Ցարիցինի պաշտպանությունը, որը եղել է խոշոր արդյունաբերական կենտրոն և երկրի կենտրոնական շրջանները Ներքին Պովոլժիեին, Հյուսիսային Կովկասին և Միջին Ասիային կապող հաղորդակցության առանցքային հանգույց, մեծ դեր է խաղացել քաղաքացիական պատերազմի իրադարձություններում։ Համառ պաշտպանության համար քաղաքը 1919 թվականի մայիսի 17-ին պարգևատրվել է Պատվավոր հեղափոխական կարմիր դրոշով, իսկ 1924 թվականի ապրիլի 14-ին` Կարմիր դրոշի շքանշանով։
Քաղաքի պաշտպանների հուշարձանը, որը ստեղծել են քանդակագործ Ալեքսանդր Կիբալնիկովը և ճարտարապետ Վասիլի Շալաշովը, տեղադրվել է 1961 թվականին Ստալինգրադի Մետաղագործների հրապարակում` Լենինի անվան մշակույթի պալատի շենքի առջև (այժմ` Ցարիցինի օպերա)։
Հուշարձանն ընդունվել է պետական պաշտպանության` ՌԽՖՍՀ նախարարների խորհրդի 1974 թվականի դեկտեմբերի 4-ի № 624 որոշմամբ։


== Նկարագրություն ==
4 մետր բարձրությամբ քանդակը ձուլված է բրոնզից և պատկերում է զենքը ձեռքներին վեց բանվորների, որոնք, կարծես, քարացել են շարժման մեջ։ Նրանց դեմքերն արտահայտում են ցանկացած պահի քաղաքը պաշտպանելու վճռականություն։ Քանդակը տեղադրված է 4-մետրանոց բետոնե պատվանդանին, որն ունի զուգահեռանիստի ձև և երեսպատված է մուգ մոխրագույն մարմարե սալիկներով։ Վերին կենտրոնական սալիկի վրա փորագրված է հետևյալ մակագրությունը. «Կարմիր Ցարիցինի պաշտպանության հերոսներին հավերժ փա՛ռք»։


== Ծանոթագրություններ ==
Սան Խուան (Արգենտինա)

Անվան այլ կիրառումների համար տե՛ս՝ Սան Խուան (այլ կիրառումներ)Սան-Խուան, քաղաք Արգենտինայում։


== Պատմություն ==
Հիմնադրվել է 1562 թվականին կոնկիստադոր Խուան Խուֆրեի կողմից։ 1593 թվականին Սան-Խուան գետի ափին, որտեղ կառուցվել է քաղաք, ողողված է այն։
18-րդ դարում Սան-Խուանում կառուցվել է մայր տաճար, իսկ 1842 թվականին՝ թատրոն։ Թատրոնի շինությունը մշակված է ճարտարապետ Ռիվարոլայի ոգով՝ կլասիցիզմի, թատրոնը չի հասել մեր օրեր, որովհետև այրվել է հրդեհից։
1944 հունվարի 15-ին թվականին տեղի ունեցավ Սանխուանսկական երկրաշարժը, 20-րդ դարում այն հաշվվել է որպես գլխավոր ողբերգություն Արգենտինայում։ Զոհերի թիվը կազմել է մոտ 10 հազար մարդ, ավերվել է նաև տաճարը, բազմաթիվ այլ շենքեր։ 1977 թ-ին հաջորդել է մեկ այլ երկրաշարժ, բայց նրա էպիկենտրոնը քաղաքից հեռու է եղել։
1979 թվականին դեկտեմբերին բացվել է Սբ. Իոաննայի նոր տաճարը, որը դարձել է հիմնական տեսարժան վայրերից մեկը քաղաքում։ Քաղաքի ծայրամասում հիմնադրվել է Ֆելիքս Ագիլարի անվան աստղադիտարան։


== Հայտնի անձինք ==
Առավել հայտնի էր Սանխուանացի Արգենտինայի նախագահը Դ.Ֆ. Սարմենտոն։ Իր հայրենի քաղաքում, նրան նվիրված տուն-թանգարան և հուշարձան կա։ Ի պատիվ Սարմենտոնի կոչվում է քաղաքի ռադիոկայանը, թատրոն և օդանավակայանը.
Բացի այդ, Սան-Խուանում է ծնվել հայտնի Ֆորմուլա 1-ի վարորդը՝ Ռիկարդո Սունինոն։


== Ծանոթագրություններ ==


== Արտաքին հղումներ ==
Página Oficial de la Provincia de San Juan Archived 2016-12-13 at the Wayback Machine. (Spanish)
Municipality of San Juan - Official website.
Արմո Գալստյան

Արմավիր Ալեքսանի Գալստյան (մայիսի 28, 1947(1947-05-28), Նորագյուղ, ԼՂՀ), Արցախյան ազատամարտի մասնակից, պետական գործիչ։


== Կենսագրություն և գործունեություն ==
Ծնվել է 1947 թ. մայիսի 28-ին Ասկերանի շրջանի Նորագյուղ գյուղում։ 1954 թ. ընդունվել է տեղի միջնակարգ դպրոցը։ 1965 թ. ավարտել է նույն դպրոցի 11-րդ դասարանը։
1966 թ զորակոչվել է խորհրդային բանակ։ 1969 թ. զորացրվելուց հետո վերադարձել է հայրենի գյուղում, և նույն թվականին ընդունվել «Հաղթանակ» կոլտնտեսությունում, որպես մեխանիզատոր ավտո վարորդ։
1979 թ. ընդունվել է Ստեփանակերտի սովխոզտեխնիկումը։ 1981 թ. ավարտել է նշված տեխնիկումը՝ տեխնիկ- մեխանիկ որակավորումով։
1991 թ. անդամավագրվել է կամավորական ջոկատում և ծառայել ԼՂՀ պաշտպանական բանակում, շարքայինից մինչև գումարտակի հրամանատար՝ կապիտանի կոչումով պարգևատրվել է «Մարտական խաչի 2-րդ աստիճան», «Արիության», «Մայրական երախտագիտության», «Հայրենյաց պաշտպան» մեդալներով և մի շարք պատվոգրերով։
1997 թ. զորացրվել է ԼՂՀ ՊԲ-ի շարքերից և նույն տարում ընտրվել Նորագյուղի ԳԿՏ-ի նախագահ, իսկ 1998 թ-ից Նորագյուղի համայնքի ղեկավար։ 2009 թ. Ասկերանի վարչակազմի ղեկավարի տեղակալ էր։ 2010 թ.ԼՂՀ ԳԳԱՀ –ի գործադիր տնօրենի տեղակալ։
Ազատ Հայրենիք կուսակցության անդամ է։
Ամուսնացած է, ունի չորս երեխա։


== Արտաքին հղումներ ==
[1] Archived 2010-02-12 at the Wayback Machine.
Մայկոպ

Մայկոպ (ռուս.՝ Майкоп, ադըղե.՝ Мыекъуапэ, թարգմանաբար՝ խնձորենիների հովիտ), քաղաք Ռուսաստան Դաշնության հարավում, Ադըղեայի Հանրապետության մայրաքաղաքն է և Մայկոպի քաղաքային օկրուգի վարչական կենտրոնը։


== Կլիմա ==
Քաղաքի կլիման մեղմ բարեխառն է։ 2010 թվականի փետրվարի 15-ին գրանցվեց ձմռան ամիսների բացարձակ առավելագույն ջերմաստիճանը՝ + 23,4°С.


== Բնակչություն ==
2019 թվականի տվյալներով քաղաքում բնակվում է 140 539 բնակիչ։ Ըստ բնակչության թվաքանակի՝ Ռուսաստանի քաղաքների թվում գտնվում է 126-րդ հորիզոնականում։


== Ծանոթագրություններ ==
Իլյասով

Իլյասով (ռուս.՝ Илясов), խուտոր Ռուսաստանի, Վոլգոգրադի մարզի Ֆրոլովսկի շրջանի կազմում։
Բնակչությունը վերջին հայտնի գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էնտրո

Էնտրո  (ֆրանս.՝ Introd), կոմունա Իտալիայի Վալե դ'Աոստա մարզում։
Բնակչությունը կազմում է 608 մարդ (2008 թվականի տվյալներով)։ Բնակչության խտությունը՝ 29 մարդ/կմ²։ Տարածքը՝ 20 կմ²։ Փոստային ինդեքս՝ 11010։ Հեռախոսային կոդ՝ 0165։
Բնակավայրի հովանավոր է համարվում սուրբ Պավել։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0165 900052
Էլեկտրոնային փոստ՝ info@comune.introd.ao.it


== Արտաքին հղումներ ==
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Պլիոցենյան բաժին

Պլիոտենյան բաժին (հին հունարեն՝ πλεῖον - ավելի թվաշատ, ավելի զգալի, ավելի տևական և καινός - նոր, ժամանակակից), պլիոցեն, նեոգենյան համակարգի վերին բաժինը։
Ընդգրկել է 2 մլն-ից մինչև 7 միլիոն տարի առաջ ընկած ժամանակահատվածը։


== Ենթաբաժիններ ==
Ստորաբաժանվում է 3 ենթաբաժինների՝ 

ստորին,
միջին
վերին։Որոշ հետազոտողներ պլիոցենյան բաժնի վերջը առանձնացնում են որպես հատուկ դարաշրջան՝ էոպլեյստոցեն, որը հանդիսանում է չորրորդական համակարգի ստորին բաժինը։ Պլիոցենյան բաժին  անջատել է Չ․ Լայելը 1833 թվականին։ Պլիոցենյան բաժնում տեղի են ունեցել Հայաստանի տարածքի բարձրացում և բարձրադիր ռելիեֆի ձևավորում, որն ուղեկցվել է ինտենսիվ հրաբխականությամբ։ Պլիոցենյան բաժնի վերջում դիտվել է կլիմայի խիստ սառեցում։


== Գրականություն ==
Comins Niel F., William J. Kaufmann III (2005)։ Discovering the Universe (7th ed.)։ New York, NY: Susan Finnemore Brennan։ ISBN 0-7167-7584-0 
2004։ A Geologic Time Scale 2004, Cambridge University Press.
Ogg Jim (June 2004)։ «Overview of Global Boundary Stratotype Sections and Points (GSSP's)»։ Վերցված է 2006 թ․ ապրիլի 30 
Van Andel Tjeerd H. (1994)։ New Views on an Old Planet: a History of Global Change (2nd ed.)։ Cambridge: Cambridge University Press։ ISBN 0-521-44243-5 


== Արտաքին հղումներ ==
Mid-Pliocene Global Warming: NASA/GISS Climate Modeling Archived 2005-06-23 at the Wayback Machine.
Palaeos Pliocene Archived 2004-12-07 at the Wayback Machine.
PBS Change: Deep Time: Pliocene
Possible Pliocene supernova Archived 2007-12-06 at the Wayback Machine.
"Supernova dealt deaths on Earth? Stellar blasts may have killed ancient marine life" Science News Onlineretrieved February 2, 2002 Archived February 21, 2006, at the Wayback Machine.
UCMP Berkeley Pliocene Epoch Page
Pliocene Microfossils: 100+ images of Pliocene Foraminifera
Ծերուն Թորգոմյան

Ծերուն Հակոբի Թորգոմյան (Դեղտրիկյան) (դեկտեմբերի 15, 1896(1896-12-15), Վան, Վանի վիլայեթ, Օսմանյան կայսրություն - ապրիլի 7, 1986(1986-04-07)), հայ արձակագիր, ՀԽՍՀ մշակույթի վաստակավոր գործիչ (1978), ԽՍՀՄ գրողների միության անդամ 1934 թվականից։


== Կենսագրություն ==
Ծնվել է Արևմտյան Հայաստանի Վան քաղաքում։ Ավարտել է Վանի Երեմյան դպրոցը, ապա սովորել Վանում նոր բացված մանկավարժական քառամյա ուսումնարանում։ 1915 թվականին ընտանիքով գաղթել և բնակություն է հաստատել Թիֆլիսում։ Այստեղ Թորգոմյանն աշխատել է «Համբավաբեր» շաբաթաթերթում որպես քարտուղար։ 1918 թվականին Թիֆլիսում նրա խմբագրությամբ լույս է տեսնում «Հրազդան» գրական-գեղարվեստական ալմանախը։ 1918-1921 թվականներին աշխատել է Կրասնոդարում։ Այստեղ նրա խմբագրությամբ լույս է տեդել «Արձագանք» և «Կարմիր աստեղ» թերթերը։ 1921 թվականից բնակվում էր Թիֆլիսում։ Դժբախտ պատահարի պատճառով կորցրել էր տեսողությունը և աշխատում էր քարտուղարի օգնությամբ (55 տարի)։ Նրա ստեղծագործություններից թարգմանվել և առանձին գրքերով լույս են տեսել ռուսերեն և վրացերեն։ Մահացել է Թբիլիսիում։


== Մատենագրություն ==
Գրել է պատմվածքներ, վիպակներ, վեպեր, հուշեր։ Երկերից են՝ 

«Հորձանքում» (1931)
«Ժպտացող կյանքը» (1936)
«Հարազատ լարեր» (Հայպետհրատ, 1947, 68 էջ)
«Անմար կրակներ» (1953)
«Ալեկոծ ծովը» (1965)
«Անմոռաց օրեր» (1967)
«Անձնվեր մարտիկը» (1978)
«Ալեծուփ սրտեր» (Սովետական գրող, 1981, 373 էջ,)
«Հոգեթով հույզեր» (1975)


== Գրականություն ==
Աշոտ Հայրապետյան, Ծերուն Թորգոմյան, գրական գործունեության 40-ամյակի առթիվ, Թբիլիսի, Սախելգամի, 1956։
Միհրան Քրաջյան, Ժամանակակից հայ հեղինակներ, Ծերուն Թորգոմյան (քննադատական փորձ), Թիֆլիս, 1927, 84 էջ։


== Ծանոթագրություններ ==


== Արտաքին հղումներ ==
Ծերուն Թորգոմյան – 120 / Մայրը
Մեծ Գուբ

Մեծ Գուբ (վրաց.՝ დიდი გუბი), գյուղ Վրաստանում։ Գտնվում է Իմերեթի մարզի Խոնի շրջանում։


== Դիրք ==
Գյուղը գտնվում է ծովի մակարդակից 70 մետր բարձրության վրա։ Շրջկենտրոն Խոնից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 793 մարդ։


== Ծանոթագրություններ ==
Ռույիենա

Ռույիենա կամ Ռուիենա, (էստ․՝ Ruhja; գերմ.՝ Rujen), փոքր քաղաք Լատվիայում, գտնվում է պատմական Վիձեմե մարզում։ Ռույիենա քաղաքը գտնվում է Ռիգա մայրաքաղաքից 146 կմ հեռավորության վրա, իսկ էստոնիայի պետական սահմանից՝ 15 կմ հեռավորության վրա։


== Պատմություն ==
XIII դարում՝ Ռույիենայի շրջանում Լիվոնյան շքանշանի ներքո կառուցվել է ամրոցը։ Առաջին անգամ պատմական աղբյուրներում քաղաքը հիշատակվել է XIV դարում։ 1560 թվականին Լիվոնյան պատերազմների ժամանակ ռուսական զորքերն ավերել են քաղաքը, սակայն ավելի ուշ կրկին վերականգնվել է։ Սակայն Հյուսիսային պատերազմի ժամանակ, գրեթե 20 տարվա ընթացքում, ամրոցը կրկին ավերվել է։ Այս պատերազմի արդյունքում քաղաքը դարձել է Ռուսաստանի կայսրության մի մասը։ 1807 թվականին Գուստավ Բերգմանիսը (լատիշ․՝ Gustavs Bergmanis) տպարանում հրատարակել է քաղաքի առաջին ժողովածուն, որը կոչվում էր լատինական ժողովրդական երգերի շարան։
1920 թվականին Ռույիենան պաշտոնապես ստացել է քաղաքի կարգավիճակ։


== Հայտնի մարդիկ ==
Արթուր Ալբերինգ՝ 1926 թվականին եղել է Լատվիայի վարչապետը
Ադամս Ալկսնին՝ լատվիացի գծագրիչ և նկարիչ-ռեալիստ
Գուստավ Բոկիս՝ խորհրդային զորահրամանատար
Գամիլկար ֆոն Ֆյոլկերզա՝ Լիֆլյանդայի մարզի օրենսդիր ժողովի նախագահ, Մերձբալթիկայի հողային բարեփոխումների հեղինակներից մեկը
Գուստավ Կլուցիս՝ նկարիչ, արվեստի գունավոր ֆոտոմոնտաժի ստեղծողներից մեկը
Էդվինս Բիետագս՝ հունահռոմեական ոճի ըմբիշ, 1934 թվականին Եվրոպայի չեմպիոն , 1936 թվականին օլիմպիական մեդալակիր
Պետերիս Վայվերս՝ դիվանագետ
Յանիս Զարինշ՝ քանդակագործ, Լատվիայի ԽՍՀ ժողովրդական արտիստ


== Տրանսպորտ ==


=== Ավտոճանապարհներ ===
Ռույիենա քաղաքի միջով ընթանում է տարածաշրջանային Վալմիերա - Ռույիենա ավտոճանապարհը։
Ռույիենա քաղաքով անցում է Ռույիենա - Մազսալացա և Վալկա - Ռույիենա ավտոճանապարհները։


=== Միջքաղաքային ավտոբուսների գործունեություն ===
Հիմնական երթուղիներն են՝

Ռույիենա - Վալմիերա - Ռիգա
Ռույիենա - Վալկա
Ռույիենա - Ալոյա - Լիմբաժի


=== Երկաթուղային տրանսպորտ ===
Խորհրդային ժամանակներում Ռույիենա քաղաքի միջով ընթացել է Ռիգա - Պյառնու - Թալլին գնացքը։ Մինչև 2002 թվականը Ռույիենա քաղաքում գործում էր ուղևորատար գնացք։ Սակայն, ուղևորաշրջանառություն անկման պատճառով երթուղին փակվեց։ 2007 թվականին Սկուլտե — Պյառնու երկաթուղային մասնաճյուղն ամբողջությամբ կործանվել է։


== Ծանոթագրություններ ==


== Արտաքին հղումներ ==
Ռույիենայի շրջանի պաշտոնական կայքը(լատիշերեն)(անգլ.)(էստոներեն)

Տեղեեկություն Ռույիենայի տեղեկատվական պորտալի մասին mesta.lv(ռուս.)
Տեղեեկություն Ռույիենայի տեղեկատվական բազայի մասին (լատիշերեն)
Ամապա ազգային անտառ

Ամապա ազգային անտառ (պորտ.՝ Floresta Nacional do Amapá), ազգային անտառ Բրազիլիայի Ամապա նահանգում։


== Տեղագրություն ==
Ամապա ազգային անտառը բաժանված է Պրակուուբա (52.85%), Ֆեռեյրա Գոմիս (44.07%) և Ամապա (3.08%) մունիցիպալիտետների միջև՝ Ամապա նահանգում։ Ունի 460352.61 հա տարածք։
Անտառը հյուսիսից սահմանակից է փոքր Մուտում գետին, արևելքից՝ Ֆալսինո գետին, արևմուտքից սահմանակից է Արագուարի գետին, իսկ հարավից՝ Ֆալսինո և Արագուարի գետերի միախառնման վայրին։ Ծայր հյուսիսում կան նշանակալի լեռնային բարձրություններ, որոնք պատկանում են Տումուկումակի համալիրին։ Արևելքից այն միացած է Ամապա պետական պարկին՝ 2369400 հա տարածքով, որը կայուն օգտագործվող բնապահպանական միավորում է, ինչն էլ ստեղծվել է 2006 թվականին։ Հյուսիս- արևմուտքում այն սահմանակից է Տումուկումակի լեռնային ազգային պարկին։


== Շրջակա միջավայր ==
Ամապա ազգային անտառը Ամազոն բիոմում է։ Ներառում է խոնավ արևադարձային անտառի մի մեծ տարածք։ Այն հասանելի է միայն մեկ կենսունակ ջրային ուղիով՝ Արագուարիով՝ Պորտու Գրանդի մունիցիպալիտետից։ Բուսականությունը ներառում է ամազոնյան տեսակներ, ինչպիսիք են՝ Dinizia excelsa, Vouacapoua americana, Caryocar villosum և այլն։ Արմավենիներից են՝ ասաին ու Iriartea exorrhiz։


== Պատմություն ==
Ամապա ազգային անտառը ստեղծվել է 1989 թվականի ապրիլի 10-ի 97.630 նախագահական հրամանագրով։ Կառավարվում է Չիկո Մենդեսի կենսաբազմազանության պահպանության ինստիտուտի կողմից։ Այն դասվում է Բնության պահպանության միջազգային միության VI կատեգորիային (բնական ռեսուրսի կայուն օգտագործմամբ պահպանվող տարածք)։ Նպատակն է աջակցել անտառային ռեսուրսների կայուն բազմակի օգտագործմանը և գիտական հետազոտությունների իրականացմանը՝ շեշտը դնելով հայրենի անտառների կայուն շահագործման մեթոդների վրա։ Ամապան կենսաբազմազանության միջանցքի մի մասն է, որը ստեղծվել է 2003 թվականին։ Խորհրդատվական խորհուրդը հիմնվել է 2008 թվականի դեկտեմբերի 12-ին՝ 100-րդ հրամանագրով։ Կառավարման ծրագիրը հաստատվել է 2014 թվականի հունվարի 9-ին։


== Ծանոթագրություններ ==


== Աղբյուրներ ==
 Corredor de Biodiversidade do Amapá Biodiversity Corridor, Belém: CI-Brasil, Governo do Amapá, Fundação Lee & Gund, 2007, http://www.conservation.org/global/brasil/publicacoes/Documents/Amapa%20FINAL.pdf, վերցված է 2016-11-05 
 (portuguese) FES do Amapá, ISA: Instituto Socioambiental, https://uc.socioambiental.org/uc/430, վերցված է 2016-07-06 
 (portuguese) Flona do Amapá, Chico Mendes Institute for Biodiversity Conservation, արխիվացված  օրիգինալից 2016-09-15-ին, https://web.archive.org/web/20160915161628/http://www.icmbio.gov.br/portal/unidadesdeconservacao/biomas-brasileiros/amazonia/unidades-de-conservacao-amazonia/1956-flona-do-amapa, վերցված է 2016-07-06 
 (portuguese) FLONA do Amapá, ISA: Instituto Socioambiental, https://uc.socioambiental.org/uc/398, վերցված է 2016-07-06 
 (portuguese) Unidade de Conservação: Floresta Nacional de Amapá, MMA: Ministério do Meio Ambiente, http://sistemas.mma.gov.br/cnuc/index.php?ido=relatorioparametrizado.exibeRelatorio&relatorioPadrao=true&idUc=113, վերցված է 2016-07-06
Պրիբայկալսկի շրջան

Պրիբայկալսկի շրջան (ռուս.՝ Прибайкальский район, բուրյաթերեն՝ Байгал шадар аймаг), մունիցիպալ շրջան Ռուսաստանի Դաշնության Բուրյաթիա հանրապետությունում։
Ստեղծվել է 1940 թվականին։ Վարչական կենտրոնը՝ Տուրունտաևո։


== Աշխարհագրություն ==
Շրջանի տարածքի մակերեսը կազմում է 15472 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 29339 մարդ։ Բնակչության խտությունը կազմում էր 1,9 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սաբուրովո (այլ կիրառումներ)

Սաբուրովո, կարող է վերաբերել՝

Սաբուրովո - գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Սաբուրովո - գյուղ Ռուսաստանի Մոսկվայի մարզի Շչոլկովսկի շրջանի կազմում։
Սաբուրովո - գյուղ Ռուսաստանի Սմոլենսկի մարզի Գագարինսկի շրջանի կազմում։